Odense Adresse-Contoirs Efterretninger, 1821-05-21
Brasilien. Den nye Verden viser sig mere gunstig for de liberale Jdeers Fremgang end den gamle, hvor Alt nu gjennem Aarhundreder har antaget en bestemt Form, som ikke saa let lader sig nedbryde Hvad Oporto var for Portugal, er Bahia bleven for Brasilien, og før Man ventede det har Revolutionen udbredet sig derfra til Rio Janeiro. Under 18 Febr. havde Kongen nemlig bekjendtgjort sin Beslutning at sende Kronprindsen Don Pedro til Portugal, for at afhielpe sine Undersaatters Klager og grundfæst Konstitutionen der. Ogsaa skulde Folkerepræsentantere komme sammen i Rio Janeiro, for at raadslaae om de fornødne Forandringer i Konstitutionen, førend den kunde indføres i Brasilien. Men skjøndt disse halve Forholdsregler ikke fandt Folkets bifald, gave de dog Signalet til de følgende Begivenheder. Nogle Patrioter benyttede strax Misfornøielsen til at stifte et Partie, som holdt Sammenkomster ombord paa et Skib og fik nogle Soldater i Ledtog med sig. En Søn forraadede vel sin Fader Hemmeligheden, og Følgen blev en Arrestbefaling imod Patrioterne; men dette tjente kun til at fremskynde Planens Udførelse, til hvilken Ende Hovedmændene, Oberstlieutenant Goi og Major da Costa, fik et Jægerregiment til at forladt en Kaserne, og nu fulgte flere Militære deres Exempel. Man gav Kronprindsen Efterretning om Sagen, og denne populære Prinds besluttede strax at sætte sig i Spidsen for Tropperne, for at hindre Blodsudgydelse. Alt gik saaledes af med exemplarisk Rolighed. Det var den 25 Febr. at Revolutionen udbrød. Militæret holdt Gaderne besatte med Kanoner indtil Forfatningen var bleven proklammeret, hvilket fandt Sted paa Pladsen Rocio, hvor Kronprindsen fra Balkonen over Skuespilhuset oplæste et Kongeligt Dekret, som vel var dateret den 24de, men skal først være bleven aftrykt med en Haandpræsse paa selve Balkonen et Øjeblik for den blev publiceret. Hs. Majestæt erklærer deri, at da han ansee den i Moderlandet indførte Konstitution for den største Velgjerning, han kan bevise sit Folk, saa sanktionerer han fra nu af samme, og antager den af ganske el Hjerte for Kongeriget Brasilien og alle de i Lande, som henhøre under hans Krone. Herpaa i fulgte Glædesalver fra Stadens Forter og der blev ringet med Klokkerne. For Prindsen drog tilbage til Slottet St. Christoval, spurgte han, om der endnu behøvedes mere? Da fremtraadte 4 Studentere og forlangte Pressefrihed, hvortil Prindsen svarede, at den fulgte af Forfatningen, som uden samme var et Legeme uden Siæl. - Kl. 9 indfandt Hs. Kongel. Høihed sig igjen paa Balkonen og aflagde, med Bibelen i Haanden, Eed paa Konstitutionen, hvilket alle Ministrene efterfulgte. Et Par Timer efter kom Kongen, Folket havde spændt Hestene fra hans Vogn allerede ved Stadens Port; men da den skrækkelige Trængsel i Gaderne nødte de Hvide til at slippe Skaglerne, greb Negerne fat. Dette syntes at gaae Hs. Majestæt meget nær, og Taarer rullede ned af hans Kinder, hvilket fremkaldte en lignende Stemning hos alle Tilskuerne, saa at en Fremmed snarere skulde have troet, at Man slæbte ham til Skafottet end til en saa hæderlig Ceremonie. Hs. Majestæt var derfor saa mat, at Man næsten maatte bære ham op af Trapperne. Kronprindsen aflagde i hans Navn, Eed paa Forfatningen, og Luften gav nu Gjenlyd af et almindeligt Fryderaab. Folket gik derpaa rolig hjem, hver til Sit, for at glæde sig over det lykkelig fuldbragte Dagværk. Om Aftenen var Staden illumineret, hele den Konge. lige Familie viste sig i Skuespilhuset, og ligesaa nedslaaet Hs. Majestæt havde været om Middagen, saa oprømt var hans Ansigt, nu da Alt var tilende. Senere have ogsaa Tropperne, Flaaden o. s. v. svores Forfatningen Troskabseed. Der er indsat et ganske ny Ministerium, hvis Præsident Qvintilla især besidder Folkets hele Tillid. For Resten er alt igjen roligt og Forretningerne gaae deres sædvanlige Gang. Hoftidenden, havde givet en Fremstilling af Revolutionen, hvormed Folket ikke var fornøiet; strax udkom et Tillæg, hvori de forefaldne Begivenheder omtales med mere Agtelse, og saavel Folkets Enthusiasme, som Troppernes Mod og Lydighed tildeles største Roes. Efter sin Gemalindes nærforestaaende Nedkomst agter Kronprindsen at afreise til Lissabon, for at overtage Regjeringen i Portugal.